stanford-oval/wikipedia huggingface dataset:
פאתח 110

ערך זה עוסק בטיל איראני לטווח קצר. אם התכוונתם לטיל איראני שגיא קולי לטווח 1400 ק"מ, ראו .
| --- | --- |

 מידע בסיסי
 ייעוד:  טיל קרקע-קרקע לטווח קצר
 ארץ ייצור:  איראן איראן
 יצרן:  איראן 
 פיתוח:  איראן
 מלחמות ומבצעים:  מלחמת האזרחים בסוריה, מבצע חצי הצפון
 תקופת השירות:  2002–הווה (כ־23 שנים)
 משתמשים:  איראן איראן סוריה סוריה חזבאללה חזבאללה
 מאפיינים כלליים
 הנעה:  מנוע דלק מוצק
 משקל:  3,450 ק"ג
 ממדים
 אורך:  8.86 מטר
 קוטר:  610 מילימטר
 ביצועים
 טווח:  300 ק"מ (ד'ואלפקאר - 750 ק"מ)
 ראש קרב והנחיה
 ראש קרבי:  קונבנציונלי, חצי טון. יכול לשאת חל"כ
 הנחיה:  בגרסאות מתקדמות - ביות אלקטרו-אופטי
 ניווט:  מערכת ניווט אינרציאלית  בגרסאות מתקדמות - GPS
 
פאתח 110 (פרסית: فاتح 110, פירושו 'הכובש') הוא טיל בליסטי תוצרת משרד ההגנה האיראני המשמש את חיל האוויר והחלל של משמרות המהפכה האסלאמית.
זהו טיל קרקע-קרקע לטווח קצר חד-שלבי המונע בדלק מוצק. לטיל ראש קרב קונבנציונלי במשקל של כחצי טון.
הוא נחשב למדויק ביחס לטק"ק איראני אחר, והנחייתו משלבת מערכת ניווט אינרציאלית. הטיל נוסה בהצלחה במאי 2001. טיל זה יכול, כנראה, לשאת ראשי נפץ כימיים או גרעיניים.
הטווח המקורי של הטיל היה כ-200 קילומטרים, אולם בספטמבר 2004 הכריזה איראן כי הטווח הוגדל לכ-250 קילומטרים, ושניתן יהיה להגדילו עוד במידת הצורך.
דור שלישי ורביעי של הטיל מדויקים מאוד ומשולבים במערכות ביות אלקטרו-אופטיות, מסוגלים להגיע לטווח של כ-300 ק"מ. נגזרת של הטיל עם טווח כפול מכונה זולפיקאר.
הגרסה הסינית של הטיל, DF-11A, תוכננה כך שהטיל יוכל לשאת ראש נפץ גרעיני לטווח של כ-400 ק"מ.
פעילות מבצעית

ב-18 ביוני 2017 שגרה איראן שבעה טילים בליסטיים מדגם ד'ואלפקאר לטווח בינוני (כ-700 ק"מ) לעבר מטרות של המדינה האסלאמית בסוריה. חמישה מהטילים החטיאו את המטרה, ושני טילים פגעו בשטח שבשליטת המדינה האסלאמית.
ב-1 באוקטובר 2018 שגרה איראן 3 טילים מדגם ד'ואלפקאר בנוסף ל-3 טילים מסוג קיאם לעבר מטרות דאעש בסוריה, לטווח של 570 ק"מ.
ב-8 בינואר 2020 שגרה איראן משטחה 15 טילים לעבר בסיסים של צבא ארצות הברית בעיראק כנקמה על חיסולו של קאסם סולימאני יומיים קודם.
ב-13 במרץ 2022 שיגרה איראן 12 טילים משטחה לעבר קונסוליית ארצות הברית בכורדיסטן העיראקית.
ב-6 בנובמבר 2024 חזבאללה שיגר טיל פאתח 110 לעבר ישראל, שנפל באזור נתב"ג.
M-600

גרסה סורית של המערכת, בשם "M-600", מיוצרת בסוריה במרכז סרס, במקביל לייצור האיראני. במאי 2010 פורסם כי סוריה העבירה משגרים וטילים מסוג זה לחימוש מערך האש של חזבאללה.טווח הטילים הנמצאים בידי חזבאללה מכסה את מרבית מרכזי האוכלוסייה בישראל ועל כן הוגדר על ידי ישראל כנשק שובר שוויון. במסגרת השינויים האסטרטגיים אשר חלו עם היחלשות המשטר הסורי בשל מלחמת האזרחים בסוריה, חלה נכונות גוברת מצד ישראל לתקוף נשק המיועד לחזבאללה בשטח סוריה.
בדצמבר 2012 שיגר צבא סוריה לראשונה טילי M-600 לעבר המורדים במסגרת מלחמת האזרחים.
במאי 2013 תקפה ישראל משלוח טילי פאתח 110 אשר נשלח מאיראן ויועד לחזבאללה. התקיפה התבצעה במספר מוקדים, הבולט שבהם בנמל התעופה הבינלאומי של דמשק.
גרסאות

| גרסה | טווח | משקל רש"ק | מהירות | הערות |
| --- | --- | --- | --- | --- |
| פאתח-110 | 250 ק"מ | 650 ק"ג | 3.5 מאך | גרסה ראשונה. |
| פאתח-110 דור שני | 250 ק"מ | 450 ק"ג | 3.7 מאך | נחשף בשנת 2004. |
| פאתח-110 דור שלישי | 300 ק"מ | 650 ק"ג | 3 מאך | נחשף בשנת 2010. |
| פאתח-110 D1 | 300 ק"מ | 650 ק"ג | 3 מאך | נחשף בשנת 2012. מכיל מערכות ניווט והנחיה מתקדמת. |
| ח'ליג' פארס | 300 ק"מ | 650 ק"ג | 3 מאך | טיל נגד ספינות. |
| M-600 או תישרין | 250 ק"מ | 450 ק"ג | 3.7 מאך | הגרסה הסורית. פעילות מבצעית ראשונה בדצמבר 2012. |
| פאתח-313 | 500 ק"מ |  |  | נחשף באוגוסט 2015. |
| ד'ואלפקאר או זולפיקאר | 750 ק"מ |  |  | נחשף ב-2016. פעילות מבצעית ראשונה ביוני 2017. |
| רעד-500 | 200–500 ק"מ |  |  | נחשף ב-2020. |
תפוצה

איראן איראן
סוריה סוריה
חזבאללה חזבאללה
הערות שוליים

↑  סרטון רשמי של איראן שלכאורה מתאר פגיעה נקודתית של טיל פאתח 110, מדור מתקדם, במטרה ימית נקודתית
↑  עמוס הראל, אי-פי, השיגור האיראני: חמישה משבעה טילים החטיאו את מטרתם, באתר הארץ, 19 ביוני 2017
↑  איתי אלסטר‏, בתגובה לפיגוע במצעד: איראן שיגרה טילים לעבר מטרות דאעש בסוריה, באתר וואלה, 1 בינואר 2020
↑  נטע בר, מתקפת טילים על בסיסי צבא ארה"ב בעיראק; איראן: תגובה אמריקנית תוביל לירי על ישראל, באתר ישראל היום, 8 בינואר 2020
↑   איראן שיגרה טילים בליסטיים לעבר הקונסוליה האמריקאית בארביל, באתר ויקיחדשות, 13 במרץ 2022
↑  רועי רובינשטיין, איריס ליפשיץ-קליגר, ליאור בן ארי, מטחים למרכז ונפילה ליד נתב"ג: "לא ביטלנו תוכניות" | תיעוד הפגיעה, באתר ynet, 6 בנובמבר 2024
↑  אריה יואלי, ‏חיזבאללה חשף: ירינו טיל קרקע-קרקע לעבר נתב"ג, באתר "סרוגים", 6 בנובמבר 2024
↑  אבי יששכרוף, אמיר תיבון,‏, מסמך: כך ממשיך אסד לייצר טילים עבור חזבאללה, באתר וואלה, 28 בינואר 2014
↑  חזבאללה: אם ישראל תתקוף נגיב בירי מסיבי, מאי 2010, וואלה!
↑  רועי קייס, צפו בתיעוד ראשון: "אסד יורה סקאד על המורדים", באתר ynet, 21 בדצמבר 2012
↑  CNN, "אסד משתמש בטילים בליסטיים תוצרת איראן", באתר ynet, 28 בדצמבר 2012
↑  גילי כהן, בכירים אמריקאים: מטרת התקיפה - משלוח טילים איראנים מדגם פאתח 110, באתר הארץ, 4 במאי 2013
↑  "Iran Test-Fires 3rd Generation of Fateh-110 Missile". Fars News. אורכב מ-המקור ב-7 באוקטובר 2011. נבדק ב-2011-04-15. {{cite web}}:  (עזרה)
↑  "Iran Test-Fires 4th Generation of Most Precise Home-Made Missile". Fars News. אורכב מ-המקור ב-13 באוגוסט 2012. נבדק ב-2012-08-04. {{cite web}}:  (עזרה)
↑  "Commander: IRGC Mass-Producing Anti-Ship Ballistic Missiles". Fars News. אורכב מ-המקור ב-29 באפריל 2011. נבדק ב-2011-04-15. {{cite web}}:  (עזרה)
↑  רועי קייס, טיל בליסטי חדש, תוצרת איראן: "ל-500 ק"מ", באתר ynet, 22 באוגוסט 2015
↑  שמה של חרב מפורסמת באסלאם בעלת שני ראשים, חרבו של האימאם עלי בן אבו טאלבהאם חרבות הכסף של הגית'יאנקי מבוססות על ד'ו-אלפקאר?, באתר פורום הפונדק
↑  "خبرگزاری فارس - شکست دیوار صوتی رسانه‌ها با Su-22/ موشک نقطه‌زن ایران 750 کیلومتری شد". خبرگزاری فارس (בפרסית). Fars News. 21 בספטמבר 2016. ארכיון מ-24 בספטמבר 2018. נבדק ב-21 ביולי 2019. {{cite web}}:  (עזרה)
↑  Janes | Latest defence and security news, Janes.com (באנגלית)
↑  אוריאל לוי, ‏סימנים להסלמה: איראן תקפה את דאעש בסוריה באמצעות טילים משטחה, באתר דבר העובדים בארץ ישראל, 19 ביוני 2017
↑  משמרות המהפכה של איראן חשפו את הטיל המדויק ראאד 500, באתר ‏מאקו‏, 9 בפברואר 2020
↑  Iran Unveils Raad-500 – A New Tactical Ballistic Missile
שרטוט
ד'ואלפקאר
ד'ואלפקאר
מיפוי הפעילות של הטיל בצבע כחול
אדוארד פוקס

| --- | --- |

 לידה:  13 באפריל 1937 (בן 87) צ'לסי, לונדון, הממלכה המאוחדת 
 שם לידה:  Edward Charles Morrice Fox 
 מדינה:  הממלכה המאוחדת 
 תקופת הפעילות:  מ-1958 
 מקום לימודים:  האקדמיה המלכותית לאמנות הדרמה (1959)  בית הספר הארו 
 בן או בת זוג:  ג'ואנה דייוויד (יולי 2004–?)  טרייסי ריד (1958–1961) 
 צאצאים:  אמיליה פוקס, פרדי פוקס, Lucy Arabella Fox 
 פרסים והוקרה:  קצין במסדר האימפריה הבריטית 
 פרופיל ב-IMDb
 
אדוארד צ'ארלס מוריס פוקס (באנגלית: Edward Charles Morrice Fox; נולד ב-13 באפריל 1937) הוא שחקן תיאטרון, קולנוע וטלוויזיה אנגלי. תפקידיו הידועים הם התפקיד הראשי בסרט "נשיא על הכוונת" ובסדרה "אדוארד וגברת סימפסון" בה גילם את דמותו של המלך אדוארד השמיני.
ביוגרפיה

אדוארד פוקס נולד בצ'לסי שבלונדון. אביו רובין פוקס היה שחקן וסוכן אמנים, ואמו אנג'לה מיוריאל דריטה וורתינגטון הייתה שחקנית וסופרת. הוא אח בכור לשחקן ג'יימס פוקס ולמפיק הקולנוע רוברט פוקס. סבו מצד אמו היה המחזאי פרדריק לונסדייל. הוא התחנך בבית הספר הארו שבלונדון ושירת כלוטננט ב-"Coldstream Guards" רגימנט של הצבא הבריטי.
הופעת הבכורה שלו בתיאטרון הייתה ב-1958, בין השאר שיחק בתפקיד המלט. בקולנוע הופיע לראשונה בשנת 1962 כניצב בסרט "בדידותו של הרץ למרחקים ארוכים". בשנות השישים שיחק בעיקר בתיאטרון. בסוף שנות השישים ובתחילת שנות השבעים השתתף בסרטים בריטיים חשובים כגון "הו, איזו מלחמה נחמדה" (1969), "הקרב על בריטניה" ו"המקשר" (1970).
עד מהרה הפך להיות לשחקן מבוקש והופיע בסרט "גשר אחד רחוק מדי" בתפקיד לוטננט ג'נרל הורוקס - לדבריו זה התפקיד האהוב עליו ביותר - הוא זכה על תפקידו זה בפרס באפט"א לשחקן הטוב ביותר בתפקיד משנה. עוד כיכב בסרט "כוח 10 מנברון" לצדם של רוברט שו והאריסון פורד.
ב-1978 גילם את דמותו של אדוארד השמיני מלך אנגליה בדרמה הטלוויזיונית "אדוארד וגברת סימפסון". בסרט גנדי גילם פוקס את בריגדיר ג'נרל רג'ינלד דאייר שהיה אחראי לטבח באמריטסר שבהודו. ב-1983 הופיע בסרט "לעולם אל תאמר לעולם לא", סרט בלתי-רשמי מסדרת סרטי ג'יימס בונד, בתפקיד "M" ראש השירות החשאי הבריטי. עוד השתתף בסרטים "הבאונטי" (1984), ב-"Wild Geese II" עם לורנס אוליבייה (1985), "חשיבותה של רצינות", "ניקולס ניקלבי" ו"המין היפה" (2004).
את המוניטין שלו כשחקן חיזק בהופעות קבועות בתיאטראות הווסט אנד שבלונדון. הוא הופיע ב-"Four Quartets" המבוסס על שירים מאת ת"ס אליוט בליווי מוזיקה של יוהאן סבסטיאן באך בביצוע של כריסטין קראושו. ב-2010 הופיע פוקס בהצגת יחיד "ערב עם אנתוני טרולופ" שביים ריצ'רד דיגבי דיי.
ב-2003 קיבל תואר קצין מסדר האימפריה הבריטית (OBE).
פוקס היה נשוי לשחקנית טרייסי ריד בין השנים 1958 ו-1961. ב-2004 התחתן עם השחקנית ג'ואנה דייוויד אחרי מערכת יחסית ארוכת שנים. בתו מאשתו הראשונה היא לוסי ויקונט גורמנסטון. עם ג'ואנה דייוויד יש לו בת, השחקנית אמיליה פוקס ובן פרדי פוקס.
פילמוגרפיה

דיוקנה של גברת (1968) The Portrait of a Lady
הו, איזו מלחמה נחמדה (1969) Oh What A Lovely War
(1969) Battle of Britain
המקשר (1971) The Go-between
בית הבובות (1973) A Doll's House
נשיא על הכוונת (1973) Day Of The Jackal
גלילאו (1975) Galileo
גשר אחד רחוק מדי (1977) A Bridge Too Far
הדואליסטים (1977) The Duellists
6 חברים, 6 גיבורים (חייל באורנג') (1977) Soldier Of Orange (aka Survival Run)
זמנים קשים (1977) Hard Times
אדוארד וגברת סימפסון (1978) Edward & Mrs. Simpson
סדק במראה (1980) Mirror Crack'd
גנדי (1982) Gandhi
לעולם אל תאמר לעולם לא - 007 (1983) Never Say Never Again - 007
המלביש (1983) The Dresser
(1984) The Shooting Party
הבאונטי (1984) The Bounty
אנסטסיה (1986) Anastasia
חודש ליד האגם (1995) A Month by the Lake
מסעות גוליבר (1996) Gulliver's Travels
ספטמבר (1996) September
אבודים בחלל (1998) Lost in Space
חשיבותה של רצינות (2002) The Importance of Being Earnest
המלחמה של פויל (2001) Foyle's War
דניאל דרונדה (2002) Daniel Deronda
ניקולס ניקלבי (2002) Nicholas Nickleby
(2003) The Republic Of Love
המין היפה (2004) Stage Beauty
לאסי (2005) Lassie
אוליבר טוויסט (2007) Oliver Twist
טאבו (2017) Taboo
פילמוגרפיה > טלוויזיה

המלביש (2015) - סרט טלוויזיה של BBC Two
הג'נטלמנים (אנ') (2024)
הערות שוליים

↑  Staff writer (undated). "A Bridge Too Far (1977)". British Film Institute. Accessed 27 June 2010.
| --- | --- |
בקרת זהויות :  NLI: 987007427485205171  PLWABN: 9810532914805606  BIBSYS: 2018244  BNE: XX1298815  BnF: cb138940928 (data)  GND: 140714510  ISNI: 0000 0000 8160 8093  LCCN: n85376911  MusicBrainz: 4496b111-9318-42d6-94f5-31fc0c619f86  NKC: pna2007370813  NTA: 071114440  SNAC: w6bc7977  SUDOC: 069655391  VIAF: 85111621   WorldCat (עם VIAF): 85111621
חסידות פרוסקורוב

חסידות פרוסקרוב היא חסידות שפעלה בפודוליה (כיום באוקראינה). החסידות נוסדה בדור החמישי לחסידות על ידי רבי לייבוש ליברזון.
אדמו"רי השושלת

רבי לייבוש ליברזון מקים השושלת היה בנו של רבי אליקים געציל, נינו של רבי ליבר הגדול מברדיטשוב וחתנו של רבי יוסף יונגרלייב מיאמפולה, בנו של רבי יחיאל מיכל מזלאטשוב. רבי לייבוש היה חתנו של רבי יעקב יחיאל מקוריץ בנו של רבי משה חיים אפרים מסאדילקוב ובשנית חתנו של רבי משה יהושע מפיקוב בנו של רבי ישראל מפיקוב בנו של רבי לוי יצחק מברדיצ'ב. שימש כאדמו"ר בעיר פרוסקורוב (כיום חמילנצקי). חתנו היה רבי יעקב מנובומינסק.
רבי משה חיים אפרים, ממלא מקום אביו רבי לייבוש. בן נוסף של רבי לייבוש (מזיווג שני) היה רבי מרדכי מקישינב, חתן רבי אברהם מקוניב וחותנם של רבי אהרן מברזנה-לובושוב ורבי יחיאל מיכל מלוצק.
רבי יצחק קטן, ממלא מקום אביו. כיהן כאדמו"ר במוׂנָסְטרִיץ' ובטיסמניץ. חתניו היו רבי צבי אלימלך שפירא מלנצהוט ורבי יוסף הגר מטיסמניץ (בן רבי מנחם מנדל מזבלטוב).
רבי מתתיהו קטן, ממלא מקום אביו. שימש כאדמו"ר במונסטריץ' ובסטניסלב שם בנה בית מדרש שנקרא על שמו 'ר' מאט'ס שול'. חתנו רבי יעקב יוסף טברסקי (בן רבי מנחם נחום מרחמסטריווקא) מילא את מקומו. נפטר בי"ג באייר תרצ"א בווינה. חתניו האחרים: רבי יוסף מנחם הלברשטאם, משושלת צאנז, ששימש רב בעיירה פיעקלא הסמוכה לצאנז, ורבי דוד האגר, משושלת קוסוב-ויז'ניץ, שכיהן כרב בסטניסלב (שניהם נספו בשואה).
בן נוסף של רבי לייבוש היה רבי יוסף חנינא ליפא ליברזון.
בנו רבי דוד צבי (נולד תרי"ד, 1854) - כיהן בבקשביץ'. חתן רבי לוי יצחק מהריצוב, נכדו של שמעלקא מברדיצ'ב נכדו של רבי לוי יצחק מברדיצ'ב.
בנו רבי אברהם זינגר, מילא את מקום אביו בבקשביץ'.
החסידות בארצות הברית

בנו של רבי מתתיהו, רבי ארון אריה (-תשל"ד, 1974) היגר לארצות הברית, ופתח בית מדרש ברובע הברונקס. בהמשך עבר לבורו פארק ופתח שם בית כנסת.
לאחר פטירתו מילא את מקומו בנו השני רבי שלמה יעקב קטן.
נכדו של רבי יצחק, רבי יצחק שפירא-קטן (בן חתנו רבי צבי אלימלך) כיהן כאדמו"ר מטיסמניץ בבורו פארק. היה חתנו של רבי אלישע מגורליץ. נפטר בי"א באייר תשנ"ט.
לקריאה נוספת

יצחק אלפסי, החסידות, 1977, עמ' 167.
יעקב בצלאל לויטרבך

| --- | --- |

 לידה:  1873 מונסטרישץ', אוקראינה 
 פטירה:  1942 (בגיל 69 בערך) 
 ענף מדעי:  מדעי היהדות
 מקום לימודים:  אוניברסיטת הומבולדט של ברלין  אוניברסיטת גטינגן  בית המדרש לרבנים בברלין 
 מוסדות:  היברו יוניון קולג' 
 
יעקב בצלאל לויטרבך (כתב את שמו: יעקב בצלאל הכהן לויטערבאך, ובאנגלית:  Jacob Zallel Lauterbach;‏ 6 בינואר 1873–1942) היה חוקר מדעי היהדות יהודי אמריקאי, יליד גליציה שהתחנך באוניברסיטאות גרמניה, רב בארצות הברית, פרופסור בהיברו יוניון קולג' ומחבר שאלות ותשובות עבור התנועה הרפורמית באמריקה. התמחה בספרות מדרשית ותלמודית ונודע במיוחד בשל המהדורה הביקורתית של מכילתא דרבי ישמעאל ותרגומה לאנגלית.
חייו ועבודתו

לויטרבך נולד בשנת 1873 במוׂנָסְטרִיץ' שבגליציה, האימפריה האוסטרו-הונגרית, בנם של טויבה לבית בנדלר וישראל לויטרבך. למד באוניברסיטאות ברלין ואוניברסיטת גטינגן, שם למד אצל יוליוס ולהאוזן וקיבל בשנת 1902 תואר דוקטור. במקביל למד בבית המדרש לרבנים בברלין, ושם קיבל סמיכה לרבנות. בשנת 1903 היגר לארצות הברית, הצטרף למערכת "האנציקלופדיה היהודית", שעבורה כתב את מרבית הערכים בנושא ספרות חז"ל (260 ערכים)
. לאחר מכן שירת כרב בקהילות מסורתיות ובקהילות רפורמיות ברוצ'סטר שבמדינת ניו יורק, בהאנטסוויל שבאלבמה ובפאוריה שבאילינוי. בשנת 1911 הצטרף לסגל ההיברו יוניון קולג' בסינסינטי, וכיהן בו עד 1934.
לויטרבך היה בראש ובראשונה למדן. עם זאת, הוא הכיר את השיטות החדשות של מחקר ביקורתי, כולל השוואת כתבי יד ופענוחם. אחרי שפרש ממשרתו בהיברו יוניון קולג' הוא המשיך להתגורר בקולג' ולהדריך את הסטודנטים.
לויטרבך חיבר כמה וכמה ספרים מלבד שלושת הכרכים של המכילתא. פרט לעבודתו באנציקלופדיה היהודית, הוא כתב גם 17 ערכים לאנציקלופדיה אוצר ישראל בעריכתו של יהודה דוד אייזנשטיין.
פרסומיו

בין פרסומיו החשובים (רשימה מלאה - במאמרו של Rothman):
מדרש ויסעו, או, ספר מלחמות בני יעקב, וינה, תרצ"ג/1933, באתר היברובוקס
L, The three books found in the Temple at Jerusalem, Jewish Quarterly Review 8,4, Merion Station, PA, 1918, עמ' 385-423 (מידע בקטלוג רמב"י)‏, JSTOR 1451235
"The Talmud and Reform Judaism" (1911), American Israelite 58(18):p. 1.
"The attitude of the Jew towards the non-Jew" (1921), C.C.A.R. Yearbook 31:186–233.
"A significant controversy between the Sadducees and the Pharisees" (1927), H.U.C.A. 4:173–205.
"Is it permissible to let a non-Jewish contractor, building a synagogue, work on the building on the Sabbath?" [A responsum] (1927), C.C.A.R. Yearbook 37:202–206.
"Should one cover the head when participating in divine worship?" [A responsum] (1928), C.C.A.R. Yearbook 38:589–603.
"Talmudic-rabbinic view on birth control" [A responsum] (1927), C.C.A.R. Yearbook 37:369–384.
Mekilta de-Rabbi Ishmael: A Critical Edition on the Basis of the Manuscripts and Early Editions with an English Translation, Introduction, and Notes (1933
הערות שוליים

1 2  Rothman, Walter E. (1951), "A bibliography of the writings of Jacob Z. Lauterbach",  in Lou H. Silberman (ed.), Rabbinic Essays by Jacob Z. Lauterbach, Cincinnati: Hebrew Union College Press.
↑  Freehof, Solomon B. (1951), "Jacob Z. Lauterbach: An appreciation",  in Lou H. Silberman (ed.), Rabbinic Essays by Jacob Z. Lauterbach, Cincinnati: Hebrew Union College Press.
| --- | --- |
בקרת זהויות :  NLI: 987007521271105171  GND: 129034789  ISNI: 0000 0000 9446 8309  LCCN: nr99005834  LNB: 000072555  NTA: 07113302X  RERO: 02-A003500636  SELIBR: 137816  SNAC: w6xb065c  SUDOC: 083744525  VcBA: 495/299203  VIAF: 139032915   WorldCat (עם VIAF): 139032915 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מתיל יסמונט

| --- | --- |

 תכונות
 נוסחה אמפירית:  C₁₃H₂₀O₃ 
 
| --- | --- |

המבנה הכימי של חומצה יסמונית
 תכונות
 נוסחה אמפירית:  C₁₂H₁₈O₃
מתיל יסמונט (Methyl Jasmonate - מסומן MeJA, וגם JAMEׂׂ) הוא חומר אורגני נדיף, הפועל כהורמון צמחי ומגן על צמחים מפני נזקים של עקה ביוטית (אנ') ועקה אביוטית (אנ'). מתיל יסמונט נוצר ממתילציה של חומצה יסומנית.
חומצה יסמונית (באנגלית: Jasmonic acid; בקיצור: JA) התגלתה לראשונה בפרח היסמין ומכאן נגזר שמה. היא נוצרת בצמחים מחומצה לינולנית (אנ'), ומכילה טבעת מחומשת שאליה קשורים אטום חמצן, שרשרת פחמימנית וחומצה אצטית. כאשר קבוצת הקרבוקסיל של החומצה האצטית מאבדת אטום מימן, מתקבל יון יסמונט (Jasmonate). בכך החומצה היסמונית משמשת פרקורסור למספר תרכובות שונות. כאשר יון יסמונט עובר מתילציה נוצר מתיל יסומנט, אשר פעילותו בצמחים נפוצה ונחקרה רבות.
פעילות היסמונטים בצמחים

עיקר הפעילות של קבוצת הורמונים אלה היא בהגנה מפני חרקים אוכלי עשב, במקרה של פציעת הרקמה הצמחית. המחקרים הראו ש-JA ו-JAME מיוצרים בחלקים הפגועים של הצמח. JAME מהווה איתות למערכת ההגנה של הצמח בשני אופנים: איתות לצמח הפגוע עצמו, ואיתות באמצעות התנדפות לצמחים שעדיין לא נפגעו בסביבתו. הצמחים השכנים קולטים את ה-JAME דרך הפיוניות או בפעפוע, אל הציטופלסמה של תאי העלה.
החומר משרה יצור חומרי הגנה שונים, כדוגמת פיטואלקסים, הפעילים נגד חיידקים, וכן ניקוטין, אלקלואידים ומעכבי פרוטאזות. מעכבי הפרוטאזות משבשים את תהליך עיכול הצמח במעי החרק התוקף. חרק זה לא יתקוף שנית את הצמח וגם התפתחותו של החרק תואט. ישנן עדויות התומכות בכך שהפרשת מתיל יסמונט מצמחי עגבנייה מנעה מזון מזחלים שהונחו על צמחים אלה. כתוצאה מכך, הם פיתחו קניבליזם וטרפו זחלים מסביבתם. תופעה נוספת המתרחשת בהשפעת מתיל יסמונט היא "זימון" צרעות טפיליות, התוקפות את החרקים אוכלי העשב.
ליסמונטים יש השפעה גם על תהליך ההתפתחות של איברים שונים בצמח, בין היתר: הסתלסלות קנוקנות, זמן הפריחה, מספר הפרחים הנפתחים, הבשלת פירות וזרעים (באמצעות הפרשת אתילן), עיכוב צמיחת השורשים (דרך אקטיבציה של גנים בתאי השורש), היווצרות פקעות וגרימת הזדקנות. במסגרת הגנתו מפני עקה אביוטית, מתיל יסמונט מעודד הצטברות חלבונים בעלים. חלבונים אלה משמשים מאגרים זמניים של חנקן ופחמן בתנאי מחסור במים. פעילות זו מתרחשת תוך אינטראקציה עם שני הורמונים קלאסיים - ABA (חומצה אבציסית) ואתילן.
היבט חקלאי

למתיל יסומנט יש השפעה חשובה על שיפור איכות תוצרת חקלאית, הארכת חיי מדף ומניעת נזקים מאחסון עם או בלי קירור. מכאן שהוא מונע בזבוז משאבי מזון וגם מונע הפסדים כספיים לחקלאים. ריסוס ב-JAME לפני הקטיף משפר את איכות פרי הפטל ותות השדה לאחר הקטיף, מגביר יצירת אנטוציאן בתפוחים ובשזיפים, ומונע מחלות לאחר הקטיף בענבים, פפאיה, מנגו, דובדבנים, אגסים ושזיפים. בריסוס לאחר הקטיף, JAME מונע התפתחות עובש במנדרינות בזמן האחסון ומשפר את איכות האפרסקים העוברים אחסון בקירור.
היבט רפואי

במעבדתו של פרופסור אליעזר פלשר באוניברסיטת תל אביב, נערכו ניסויים אשר הוכיחו שמספר סוגים של גידולים סרטניים הפגינו רגישות גבוהה לאפקט הרעיל של מתיל יסומנט. נראה שמנגנון הפעולה של החומר הוא פגיעה במיטוכונדריה של התאים הסרטניים, עד כדי גרימה ל"התאבדותם", בתהליך הנקרא אפופטוזה. היתרון הגדול הוא בפגיעה הסלקטיבית בתאים הסרטניים, ללא נזק לתאים הבריאים. בעקבות התוצאות הללו, עבדה הקבוצה על פיתוח תרופה נגד סרטן המבוססת על מתיל יסמונט.
הערות שוליים

↑  Jong-Joo Cheong, Yang Do Choi, Methyl jasmonate as a vital substance in plants, Trends in Genetics 19, 2003-07, עמ' 409–413 doi: 10.1016/S0168-9525(03)00138-0
1 2  Seo et al., Jasmonic acid carboxyl methyl transferase: a key enzyme for jasmonate-regulated plant responses., Proceedings of the National Academy of Science of the USA 98, 2001, עמ' 4788-4793
↑  Bari R., Jones J., Role of plant hormones in plant defense responses, Plant Mol. Biol. 69, 2008, עמ' 473-488
↑  Farmer,E. E., Ryan, C. A., Interplant comunication: airborn methyl jasmonateinduces synthesis of proteinase inhibitors in plant leaves, Proceedings of the National Academy of Science 87(19), 1990, עמ' 7713-7716
↑  Stanley, D., Keeping Freshness in Fresh - Cut Produce, Agricultural Research Magazin, United States Department of Agriculture., 1998
↑  Chen H.et al., Jasmonate-inducible plant enzymes degrade essential amino acid in the herbivore midgut, Proceedings of the National Academy of Science 102, 2005, עמ' 19237-19242
↑  Avdiushko, S. A. et al., Methyl Jasmonate Exposure Induces Insect Resistance in Cabbage and Tobacco, Environmental Entomology 26(3), 1997, עמ' 645-654
↑  הופכת זחלים לקניבלים: ההגנה של העגבנייה, באתר ynet, 12 ביולי 2017
1 2  David S. Koetje, Helen L. Henry; A. W. Norman (ע), Encyclopedia of Hormones, Boston: Academic Press, 2003
↑  Wasternack, C., Jasmonates: an Update on Biosynthesis, Signal Transduction and Action in Plant Stress Response, Growth and Development, Annals of Botany 100(4), 2007, עמ' 681-697
↑  Marjorie Reyes - Diaz et al., Methyl Jasmonate: An Alternative for Improving the Quality and Health Properties of Fresh Fruits, Molecules 21(6), 2016, עמ' 567
↑  Rotem, R. et al., Jasmonates: novel anticancer agents acting directly and selectively on human cancer cell mitochondria, Cancer Research 65(5), 2005, עמ' 1984-1993
↑  Flescher E., Jasmonates - a new family of anti - cancer agents, Anticancer Drugs 16, 2005, עמ' 911-916
הורצי ספרין

| --- | --- |

 לידה:  1899 מונסטרישץ', אוקראינה 
 פטירה:  1980 (בגיל 81 בערך) לודז', רפובליקת פולין 
 שם לידה:  Hirsz Safrin 
 מדינה:  האימפריה האוסטרו-הונגרית, הרפובליקה הפולנית השנייה, הרפובליקה העממית הפולנית 
 מקום קבורה:  Doły cemetery 
 שפות היצירה:  פולנית, יידיש, עברית 
 תקופת הפעילות:  מ-1913 
 פרסים והוקרה:  קצין במסדר פולוניה רסטיטוטה (1961)  צלב ההצטיינות המוזהב (1956)  Honorary Badge of the City of Łódź  Zasłużony Działacz Kultury 
 
הוֹרָצי סַפרִין (בפולנית: Horacy Safrin‏; 11 בינואר 1899, מוׂנָסְטרִיץ', פולין (כעת אוקראינה) – 23 באוגוסט 1980, לודז') היה משורר, קומיקאי, מחבר ומתרגם פולני ממוצא יהודי, הידוע ביותר בשל תרגומיו מן הספרות הפולנית ליידיש ומספרות עם ישראל לפולנית.
ביוגרפיה

הורצי נולד במוׂנָסְטרִיץ', גליציה תחת השם הירש לסבסטיאן ודורה (לוקאצ'ר לפני נישואיה). דיבר וידע פולנית, יידיש, עברית, גרמנית, צרפתית. סיים בית ספר בסטניסלבוב והמשיך ללימודי בלשנות גרמנית ובלשנות אנגלית באוניברסיטת וינה בה סיים גם בית הספר לתיאטרון. לאחר מלחמת העולם הראשונה חזר לסטניסלבוב ונהיה למנהל אמנותי בתיאטרון היהודי בעיר עד לתחילתה של מלחמת העולם השנייה אותה עבר בברית המועצות שם לימד גרמנית.
לאחר מכן התגורר בלודז' בה גם נפטר ונקבר בבית הקברות דולי.
היה נשוי שלוש פעמים ללא ילדים.
ב-1961 הוענק לו צלב קצין באות תחיית פולין.
יצירותיו

ב-1913 (או ב-1914 לפי מקורות שונים) התפרסם אוסף השירים הראשון שלו "Poezje" ("שירה").
יצירותיו האחרות בסדר הכרונולוגי:
1917: "Baśń o iluzji" – "מעשיה על אשליה"
1920: "Karpaten-Klänge" (‏"Echa Karpat") – "הדי קרפטים"
1926: "O Bogu i ludziach" (ביידיש: "פון טאג און פון מענטשען") – "על אלוהים ואנשים"
1930: "Niedyskrecje" – "אי זהירות"
1930: "Świetliki" – "גחליליות"
1938: "Szlakami duszy żydowskiej – Rzecz o teatrze" – "בדרכי הנפש היהודית – דבר על תיאטרון"
1957: "Ośla szczęka" – "לסת חמור" (מעשיות)
1959: "Mucha na cokole" – "זבוב על במה" (סאטירה)
1962: "Głupcy z Głupska" – "כסילים מגלופסק"(סאטירה)
1963: "Kain i Hewel" – "קין והבל"(שירה)
1963: "Przy szabasowych świecach. Humor żydowski" – "עם נרות שבת. ההומור היהודי"
1965: "Jüdische Anekdoten und Sprichwörten" (‏בפולנית: "Żydowskie anegdoty i przysłowia") – "בדיחות ופתגמים יהודיים" (פורסם יחד עם סלומיה לנדמן))
1966: "Na berdyczowskim rynku" (ביידיש: "אויפן בערדיטשעווער מארק") – "בשוק של ברדיצ'ב"
1970: "Ucieszne i osobliwe historie mojego życia" – "סיפורים משעשעים ומוזרים בחיי" (זכרונות)
1972: "Bez figowego listka" – "ללא עלה התאנה"(סאטירה)
1979: "W arce Noego. Bajki oraz facecje żydowskie" – "בתיבת נוח. מעשיות ובדיחות יהודיות"
1981: "Przy szabasowych świecach – wieczór drugi" – "עם נרות שבת – הערב השני"
פליאוטרופיה

פליאוטרופיה (מיוונית: "פליאו" - הרבה, "טרפין" - השפעה) היא תופעה גנטית בה גן יחיד משפיע על מספר תכונות של הפנוטיפ. מכניזם הפליאוטרופיה מתאפשר בעקבות שימושים שונים שהאורגניזם עושה בתוצר של אותו גן יחיד.
גנים פליאוטרופים שמורים מאוד אבולוציונית, שכן מוטציה בגן פליאוטרופי עלולה להוביל לשינוי במספר תכונות פנוטיפיות. מוטציה בגן פליאוטרופי יכולה להשפיע לחיוב על תכונה אחת ובמקביל להשפיע לרעה על תכונה אחרת